b'\n_START_ARTICLE_\nNeiroglija\n_START_PARAGRAPH_\nNeiroglija jeb vienk\xc4\x81r\xc5\xa1i glija ir nervu audu strukt\xc5\xabrelements, kas aptver neironus un nesp\xc4\x93j dot nervu impulsus. Neiroglija pie\xc5\xa1\xc4\xb7ir smadzen\xc4\x93m formu un bl\xc4\xabvumu, tai ir saistaudu noz\xc4\xabme. T\xc4\x81 izpilda da\xc5\xbeas funkcijas, kuras veicina neironu norm\xc4\x81lu darb\xc4\xabbu. Neiroglij\xc4\x81 iz\xc5\xa1\xc4\xb7ir makrogliju, mikrogliju un oligodendrogliju_NEWLINE_Makroglij\xc4\x81 ietilpst astroglija, oligodendroglija un epend\xc4\xabma. Astroglija sast\xc4\x81v no zvaig\xc5\xbe\xc5\x86veid\xc4\xabg\xc4\x81m \xc5\xa1\xc5\xabn\xc4\x81m - astroc\xc4\xabtiem, kuri izpilda trofisko un balsta funkcijas. To izaugumi veido t\xc4\xabklu, kuru mezglos atrodas neironi._NEWLINE_Da\xc5\xbe\xc4\x81s nervu sist\xc4\x93mas da\xc4\xbc\xc4\x81s neiroglijas \xc5\xa1\xc5\xabnu ir gandr\xc4\xabz 10 reizes vair\xc4\x81k, nek\xc4\x81 neironu.'